2014 లర్కానా ఆలయంపై దాడి

2014 మార్చి 15న, పాకిస్తాన్లోని సింధ్ రాష్ట్రం లార్కానాలో, ఒక హిందూ యువకుడు ఖురాన్ ప్రతిని అవమానించినట్లు నిర్ధారణ కాని ఆరోపణల తరువాత, ఒక గుంపు హిందూ దేవాలయాన్ని, ఒక ధర్మశాలను తగలబెట్టింది."Hindu temple set on fire in Pakistan over blasphemy", Reuters, 16 March 2014.Mob sets fire to Hindu community center in Pak over ‘blasphemy’, Firstpost, 15 March 2014.Pakistan mob sets ablaze Hindu temple over desecration of Koran, Economic Times, 16 April 2014.Hindu temple set on fire in Pakistan over alleged blasphemy, Indian Express, 16 March 2014.

 నేపథ్యం 
పోలీసుల ప్రకారం, మార్చి 15 రాత్రి ఒక హిందూ వ్యక్తి ఇంటి సమీపంలోని చెత్త బుట్టలో ఖురాన్‌కు చెందిన కాలిపోయిన పుటలు కొన్ని కనిపించాయని కొందరు తెలిపారు. అయితే మరో కథనం ప్రకారం, ఆ హిందూ యువకుడు ఖురాన్ పుటలను చింపి వీధిలో పడేసినట్లు పేర్కొనబడింది.

అదే సమయంలో, సుమారు 200 మంది గుంపుగా చేరి హిందూ దేవాలయం ముందు సమీకృతమై దాడి చేశారని నివేదికలు తెలిపాయి. పుస్తకం కాల్చినట్లు ఆరోపణలు ఎదుర్కొన్న యువకుడి ఇంటిని కూడా చుట్టుముట్టడంతో, భద్రతా దళాలు హెచ్చరిక కాల్పులు జరపడంతో పాటు టియర్‌గ్యాస్ వాడినట్లు సమాచారం.Hindu temple set ablaze in Pakistan over alleged desecration of holy book, The Hindu, 16 March 2014.

పోలీసులు, అవమానకర చర్యలకు పాల్పడ్డారని అనుమానించిన వారిని అదుపులోకి తీసుకున్నారని, దేవాలయం కొంతవరకు మాత్రమే దెబ్బతిన్నదని నిర్ధారించారు. కాగా ధర్మశాల మాత్రం పూర్తిగా ధ్వంసమైందని తెలిపారు. అనంతరం బజార్‌లోని కొన్ని దుకాణాలు కూడా తగలబెట్టబడ్డాయని, రవాణా సేవలు నిలిపివేయబడినట్లు నివేదికలు పేర్కొన్నాయి.Hindu dharamshala burnt in Larkana, The Hindu, 16 March 2014.

కన్నువీక్షకుల కథనాల ప్రకారం, పోలీసులు అనుమానిత హిందూ యువకుడిని పోలీసు యూనిఫాం ధరింపజేసి సురక్షిత ప్రాంతానికి తరలించినట్లు పేర్కొనబడింది.
 ప్రభావాలు 
దక్షిణ పశ్చిమ ప్రావిన్స్ అయిన బలూచిస్తాన్లో, దైవదూషణకు సంబంధించిన ఆగ్రహంతో నిరసన చేపట్టిన ప్రజలతో పోలీసులు ఘర్షణకు దిగారు. ఈ ఘర్షణలో ఇద్దరు నిరసనకారులు, ఒక పోలీసు గాయపడ్డారు.Partial strike in Sindh over alleged Quran desecration, డాన్, 16 March 2014. ఉస్తా ముహమ్మద్ ప్రాంతంలో హిందువులకు చెందిన నాలుగు దుకాణాలను దగ్ధం చేశారు.Alleged desecration of Holy Quran sparks violence in Larkana, ది ట్రిబ్యూన్, 16 March 2014.

 తదుపరి చర్యలు 
గుంపు తీవ్ర ఉద్రిక్తతకు దిగడంతో నగరంలోని జిన్నా బాగ్, మరికొన్ని ప్రాంతాల్లో కర్ఫ్యూ విధించారు. పోలీసులు ఒక హిందూ వ్యక్తిని అదుపులోకి తీసుకున్నారు. అతను ఖురాన్‌ను కాల్చినందుకు దోషిగా తేలితే శిక్ష విధిస్తామని తెలిపారు. విధ్వంసానికి సంబంధించి ముగ్గురు వ్యక్తులను అరెస్టు చేశారు. దర్యాప్తుకు పర్యవేక్షకులుగా హిందూ, ముస్లిం సమాజాల నుంచి ఒక్కో సభ్యుడు ఉంటారని నిర్ణయించారు.

స్థానిక వర్గాల ప్రకారం, ఆరోపణలు ఎదుర్కొంటున్న వ్యక్తి ఇటీవలే ఒక ముస్లిం కుటుంబం అద్దెకు ఇచ్చిన ఇంటిలోకి మారాడు, పొరపాటున గ్రంథాన్ని కాల్చివేశాడని పేర్కొన్నారు. ఈ దైవదూషణ ఆరోపణ కారణంగా ఏర్పడిన ఉద్రిక్తత నేపథ్యంలో భద్రతా కారణాల దృష్ట్యా అనేక ప్రాంతాల్లో హోలీ వేడుకలను రద్దు చేశారు.

ప్రభావిత ప్రాంతాల్లో అదనపు పోలీసు బలగాలు, రేంజర్లను మోహరించినప్పటికీ, ద్విచక్ర వాహనాలపై వెనుక సీటులో ప్రయాణం (పిల్లియన్ రైడింగ్) నిషేధించారు.Hindu community center, 10 shops burnt down over alleged Quran desecration in Sindh, Pakistan_Today, 16 March 2014.

 ప్రతిస్పందనలు 
ముస్లిం సమాజ నాయకులు ఇస్లాం హింసను అనుమతించదని పేర్కొంటూ, ఇది కొంతమంది అల్లరి మూకల పని అని ఆరోపించారు. హిందూ నాయకులు అనుమానితుడు దోషి అయితే అతనికి శిక్ష విధించాలన్నారు. పాకిస్తాన్ ప్రధాన మంత్రి నవాజ్ షరీఫ్ మైనారిటీల రక్షణ కోసం చర్యలు తీసుకోవాలని సింధ్ ప్రభుత్వాన్ని కోరడంతో పాటు, ఈ ఘటనపై తీవ్ర విచారం వ్యక్తం చేశారు.

లర్కానా హిందూ పంచాయత్ అధ్యక్షురాలు కల్పనా దేవి ఈ ఘటనపై ఆశ్చర్యం, దుఃఖాన్ని వ్యక్తం చేశారు. "పవిత్ర ఖురాన్‌కు జరిగిన అపవిత్రతను నేను తీవ్రంగా ఖండిస్తున్నాను. నిందితుడు నిజంగా [దైవదూషణ]కు పాల్పడితే అతనికి శిక్ష విధించాలని డిమాండ్ చేస్తున్నాను" అని ఆమె అన్నారు.

 ఇవి కూడా చూడండి 
 2019 గోట్కీ అల్లర్లు
 2020 కరక్ ఆలయంపై దాడి
 2021 భోంగ్ ఆలయంపై దాడి
 పాకిస్తాన్‌లో హిందువులపై హింసాచారం

 మూలాలు 

Category:2014లో పాకిస్తాన్‌లో దాడులు
Category:మత భవనాలు, నిర్మాణాల విధ్వంసం
Category:లర్కానా జిల్లా
Category:సింధ్‌లో 2014
Category:సింధ్‌లో భవనాలు, నిర్మాణాలపై దాడులు
Category:ఆసియాలో మార్చి 2014 నేరాలు
Category:పాకిస్తాన్‌లో మార్చి 2014
Category:పాకిస్తాన్‌లో హిందువులపై హింస
Category:ముస్లింల చేత హిందువుల హింసాచారం
Category:పాకిస్తాన్‌లో హిందూ ఆలయాలపై దాడులు
Category:2014లో భవనాలు, నిర్మాణాలపై దాడులు
Category:పాకిస్తాన్‌లో దహనకాండ
Category:2014లో దహనకాండ
Category:ఆసియాలో 2014 అగ్నిప్రమాదాలు
Category:పాకిస్తాన్‌లో దైవదూషణ చట్టం
వర్గం:ఉగ్రవాద ఘటనలు
వర్గం:2014
వర్గం:మత కలహాలు